عه‌بدولقادر محسن حه‌سه‌ن وه‌ڕيه‌وبه‌ر پۆليس گشتی له‌شار هه‌ولێر له‌ كۆنگره‌يگ رووژنامه‌گه‌ری ك(شه‌فه‌ق نيوز)ئاگاداری بوی، وت: تاوانبار(ع . ر . ش)ك ته‌مه‌نی ٣٠ ساڵه‌ برای خوه‌ی كوشتگه‌و بڕ ٨٠٠ دۆلار له‌لی دزيه‌ له‌ ماڵه‌گه‌ی خوه‌ی له‌ ناوچه‌ی به‌حره‌كه‌و هيزه‌يل پۆليس له‌ی مانگه‌ ده‌سگيری كردنه‌.
حه‌سه‌ن هه‌ميش وت: په‌نج كه‌س تر وه‌ بوونه‌ی ئه‌نجامداين تومه‌ته‌يل جياجياو له‌وانه‌يش كوشتن ئه‌نقه‌ز و دزی كاره‌يل چه‌كداری ده‌سگير كريانه‌و بيجگه‌ يه‌كيگ تر ك تومه‌تباره‌ وه‌ دزين ٢٦ مليۆن دينار عراقی و شماره‌يگ تر له‌ تاوانباره‌يل ك شماره‌ی گشتيان ٢٠ تاوانباره‌ ده‌سگير كريانه‌.
